מספר עבודה אקדמית: 317.
כיצד באים לידי ביטוי הגבלים עסקיים ומונופולים?
ועדת דברת מציעה לאמץ את מודל הבחירה המבוקרת שפירושה הוא, בחירה של ההורים בשלוב עם איזון חברתי מוכתב ע"י הרשות. בכל מקרה, לא בית הספר בוחר את תלמידיו אלא הרשות היא הבוחרת עבורם את בית הספר תוך שמירה על פרופורציות מתאימות. . שיטת הבחירה המבוקרת משלבת בין יכולת בחירה לצורך בויסות ושמירה על אינטגרציה חברתית.
המתנגדים לבחירה מבוקרת (פרופסור דן ענבר, למשל) הם אלו המעדיפים להשאיר את השיטה הקיימת של "אזורי רישום" וגם אלו הרואים בכך "חצי הריון" וקוראים להרחיב את הבחירה לא רק בין מוסדות החינוך אלא גם בתוך בית הספר.
מגמה נוספת שדו"ח דברת מעצים אותה היא הדגשתם של שינויים ארגוניים מתוך הנחה שאלה יובילו לשינויים בגרעין החינוכי של בית הספר.
על פי תכנית דברת יעודד המשרד את הפיכתם של בתי הספר למעין עסקים כלכליים שיפעלו בתנאי שוק חופשי. למנגנון "מעין שוק" בחינוך יש היבטים מסחריים ברורים והשפעות דומיננטיות על המערכת החינוכית.
המונחים המזוהים עם הגישה הארגונית – עסקית מעבירים עמם מסרים של קרטלים חזקים, מניפולציות, הטעיות והשפעות שליליות ובהיותם כאלה אינם עולים בקנה אחד עם ערכים פדגוגיים ומטרות חינוכיות. יתר על כן, בהעתקת דפוסיה של כלכלת השוק למערכות החינוך הציבוריות עלולה להיות משום שחיקה של מנגנוני הסולידאריות החברתית.
מחקר, שבדק את השפעת ה"ניהוליות" על מורים (O'brein &Down) מצא, שהמורים אינם מרגישים בנוח עם שיטות הניהול החדשות, בעיקר משום שהם חשים שדפוסי ניהול חדשים אלה מערערים את ערכיהם הפדגוגיים. בעיניהם רפורמות דוגמת אלה שתוארו בעבודה, פועלות בניגוד לאינטרסים שלהם ושל תלמידיהם. בעיני המורים רפורמות אלה מונעות ממניעים פוליטיים ומהרצון לקצץ בהוצאות. תרבות הניהול החדש מתוארת ע"י המורים כמאופיינת בסגנון קבלת החלטות של Top – Down וגורמת לפחות שיתופי פעולה ויותר תחרותיות ודאגה לקידום אישי. המורים טוענים שעקב הצורך לעמוד בכללי האחריותיות יש להם פחות זמן לתלמידים, לשתף איש את רעהו בידע וללמידת עמיתים (שם).
לסיכום, חינוך מטבעו אינו מוצר שיווקי, ולכן צריך להיזהר כאשר באים להחיל עליו את שיטות הניהול הציבורי החדש ואת כללי השוק החופשי. חשיפה של שירותי החינוך לכוחות השוק ואמוץ מלא של המודל העסקי עלולים לסכן את היסודות הערכיים הפדגוגיים עליהם נשען התהליך החינוכי.
Enterman, W. Managerialism: The Emergence of a New Ideology, Wisconsin: The University of Wisconsin Press.